Diari Oficial de la Generalitat Valenciana


Sumari del DOGV 2503, del 09-05-1995 (1995/834609)

ORDRE de 17 de febrer de 1995, de la Conselleria d'Economia i Hisenda, per la qual es regula el procediment de subscripció pública del deute de la Generalitat Valenciana en el tram per al minorista.
------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/02/17/(7)/dof/vci/html**

### Dades del document

Número de DOGV
:   2503

Data del DOGV
:   09-05-1995

Secció del DOGV
:   DISPOSICIONS GENERALS

Número del document
:   1995/834609


Data del document
:   17-02-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 17 de febrer de 1995, de la Conselleria d'Economia i Hisenda, per la qual es regula el procediment de subscripció pública del deute de la Generalitat Valenciana en el tram per al minorista.   
L'experiència adquirida en el funcionament del mercat del deute de la Generalitat Valenciana féu necessària la millora dels mecanismes que asseguraren una millor col.locació i transparència del deute emés, per a això es posà en funcionament i es regulà un tram minorista de subscripció de deute de la Generalitat Valenciana, destinat al petit inversor particular.  
En aquest sentit, ha constituït un útil esperó l'obertura d'aquest canal directe per a la inversió en valors de la Generalitat Valenciana per a aquells petits estalviadors que vulguen subscriure deute directament per mitjà de l'Institut Valencià de Finances i que siga una entitat financera, amb xarxa suficient a l'àmbit de la Comunitat Valenciana, la que preste part del servei com a complement de les facilitats de subscripció. Aquesta possibilitat, a més de no modificar els mecanismes ja existents de distribució en la part majorista del deute de la Generalitat Valenciana ha contribuït a estimular-ne l'eficiència i a la vegada cobrir un segment de la demanda que, encara que petit, és de rellevant importància.  
Aquest servei que l'Institut Valencià de Finances presta, de col.locació del deute de la Generalitat Valenciana en un tram minorista, troba el seu canal en els convenis d'emissió de pagarés i de col.laboració entre la Generalitat Valenciana i les entitats financeres referents a les emissions de deute.  
Passat un any des de la posada en funcionament d'aquest servei i vist quin ha estat el seu funcionament, és el que ha fet que calga modificar la regulació existent ampliant-la i adaptant-la a les noves circumstàncies.  
Per tot això, i ajustant-se sempre als convenis enumerats en el paràgraf anterior, en els quals es regulen les emissions del deute de la Generalitat Valenciana en tram majorista, i d'acord amb la legislació vigent  
ORDENE  
Article primer. Establiment d'un tram minorista  
a) Per a permetre l'eficaç col.locació del deute de la Generalitat Valenciana i contribuir a una major transparència i perfeccionament dels seus mercats, s'estableix que de l'import total adjudicat en cada subhasta o emissió de deute de la Generalitat Valenciana, hi haurà un tram destinat a la subscripció del públic minorista.  
b) El percentatge destinat a la subscripció pública serà establert en cada subhasta, amb un màxim el 30% del deute adjudicat en cada emissió.  
Article segon. Realització de les subhastes  
a) El deute de la Generalitat Valenciana se subhastarà amb la periodicitat establerta en els convenis d'emissió de deute existents i el període mínim serà: setmanalment per als pagarés i mensualment per a les obligacions i els bons de la Generalitat Valenciana. Però amb la finalitat que el comprador minorista puga subscriure bons i obligacions durant tot el període de temps comprés entre subhasta i subhasta, setmanalment s'establirà el preu i la data de desemborsament per a aqueixa setmana. L'Institut Valencià de Finances podrà modificar la periodicitat exposada i podrà emetre noves modalitats de deute a diferents terminis dels avui existents o en segons les condicions dels mercats.  
b) Les subhastes es convocaran mitjançant una resolució de l'Institut Valencià de Finances, en les quals es determinarà la data i l'hora límit de presentació de peticions en les oficines de l'Institut Valencià de Finances i la data i l'hora límit de pagament del tram minorista del deute de la Generalitat Valenciana.  
Article tercer. Presentació i contingut de les ofertes  
a) L'Institut Valencià de Finances, una vegada resoltes les subhastes de pagarés, obligacions i bons de la Generalitat Valenciana, tal com s'estableix en els respectius convenis d'emissió de deute, obrirà un termini de subscripció pública d'un percentatge del deute adjudicat, durant el qual qualsevol persona física o jurídica, podrà formular una o més peticions de subscripció per un import nominal de 100.000 pessetes en el cas d'obligacions o bons, i de 500.000 pessetes en el cas de pagarés, i fins a un límit màxim per subscripció individual que en cap cas podrà excedir del 06.658.244 de pessetes nominal.  
b) Les peticions de deute de la Generalitat Valenciana es presentaran en les oficines obertes per l'Institut Valencià de Finances, l'imprés corresponent es facilitarà dins de la data i l'hora assenyalades en la resolució per la qual es convocà la subhasta. No s'admetran peticions presentades posteriorment. En l'imprés de sol.licitud de subscripció s'indicarà, a més de les dades identificatives del deute i de la subhasta de què es tracte, les dades següents:  
- El nom, cognoms o raó social del subscriptor, el número del document nacional d'identitat i la targeta d'identificació fiscal, i el domicili complet.  
- El valor nominal total que se sol.licita i el nombre de pagarés, obligacions o bons.  
- En les sol.licituds s'indicarà l'entitat financera a través de la qual es vol que es faça efectiu el pagament d'interessos i l'amortització del deute de la Generalitat Valenciana, que haurà de ser entitat adherida al sistema de liquidació i compensació dels valors de la Generalitat Valenciana de què es tracten.  
c) Per a poder efectuar l'ingrés, una entitat financera actuarà com a col.laboradora de l'Institut Valencià de Finances en la subscripció de deute de la Generalitat Valenciana, i en alguna de les seues agències o oficines el subscriptor de deute presentarà, junt amb el desemborsament, una còpia de l'imprés emplenat com cal per l'Institut Valencià de Finances. Aquestes peticions es consideraran compromisos en ferm d'adquisició del deute de la Generalitat Valenciana i el no desemborsament íntegre en el moment de presentació de l'imprés en l'entitat financera, donaria lloc a l'exigència de la responsabilitat corresponent i a la pèrdua dels imports adjudicats.  
d) L'ingrés s'haurà de realitzar en metàl.lic a nom de la Conselleria d'Economia i Hisenda «Servei del deute» o mitjançant xec contra compte corrent en entitat financera de la plaça, la compensació de la qual es realitze a través de la cambra de compensació provincial en què ho faça aquella sucursal. L'ingrés mitjançant xec es farà amb l'antelació suficient perquè siga possible constatar el bon fi del xec abans del tancament del termini de presentació d'ofertes, i sols quan es produïsca aquella circumstància, l'oferta es donarà per vàlidament presentada. No obstant això, es podrà efectuar l'ingrés durant tot el període de desemborsament sempre que es realitze mitjançant xec confirmat per l'entitat financera corresponent.  
Article quart. Publicitat dels resultats de la subhasta, termini de presentació de subscripció i pagament  
a) El resultat de les subhastes, i també els períodes de subscripció setmanals i les dates de desemborsament setmanals dels bons i de les obligacions, seran publicats per l'Institut Valencià de Finances el dia que s'haja fixat en la resolució de convocatòria i que, normalment, serà l'endemà de la data d'adjudicació de les subhastes de la Generalitat Valenciana i es realitzarà a través dels mitjans de comunicació que oportunament es determinen. La publicació dels resultats de les subhastes inclourà l'import nominal total adjudicat i l'import nominal destinat al tram minorista, el preu que s'ha de pagar per cada producte de la Generalitat Valenciana, el tipus d'interés, el rendiment intern corresponent i a més, setmanalment, el preu mitjà establert per a aqueixa setmana per als bons i les obligacions, sempre que no s'haja realitzat dins de la setmana la subhasta mensual.  
b) 1. Els pagarés se subscriuran al preu resultant d'aplicar el tipus d'interés mínim d'adjudicació en cada subhasta, els bons i les obligacions se subscriuran al tipus d'interés mitjà ponderat resultant de cada subhasta, quan se subscriguen durant la mateixa setmana de l'adjudicació i per a la resta de períodes, fins a la pròxima subhasta, s'establirà el preu segons les cotitzacions del mercat.  
2. Als pagarés i als bons i obligacions se'ls podrà aplicar un diferencial de fins a 30 punts bàsics de la forma següent: als pagarés, restant el diferencial al tipus d'interés mínim d'adjudicació, i als bons i obligacions, restant-lo al tipus d'interés mitjà ponderat resultant de cada subhasta, quan se subscriguen durant la mateixa setmana d'adjudicació, i per a la resta de períodes, en establir el preu es tindrà en compte el diferencial assenyalat.  
c) El període de subscripció i desemborsament s'iniciarà l'endemà de la data d'adjudicació de la subhasta i per un termini que s'establirà en la resolució de convocatòria de cada subhasta, també s'establirà el termini per a efectuar l'ingrés o el desemborsament de forma que en la data d'emissió o posada en circulació dels valors, es trobe totalment subscrita i desemborsada la part del tram minorista.  
d) No es considerarà que ha estat subscrita i acceptada la petició de deute de la Generalitat Valenciana fins que no haja estat desemborsada.  
e) Per a peticions de subscripció de deute s'habilitaran oficines de l'Institut Valencià de Finances en les tres províncies de la Comunitat Valenciana.  
f) Les peticions de subscripció seran acceptades per ordre de sol·licitud en l'Institut Valencià de Finances fins que s'haja arribat a l'import màxim establert per al tram minorista, i seran rebutjades totes aquelles sol.licituds posteriors que excedisquen de l'import màxim ressenyat per a aquest tram. En qualsevol cas, sempre s'adjudicaran imports nominals múltiples dels indicats en l'article 3.a).  
g) El pagament del deute subscrit es realitzarà pels procediments assenyalats en l'article 3.d) abans de la data i hora fixades en la convocatòria de la subhasta. No obstant això, i amb caràcter general, serà de fins a cinc dies hàbils posteriors a la data d'adjudicació de la subhasta, o de publicació del preu en el cas de bons i obligacions quan no es realitze subhasta, i sempre que l'entitat financera que actue com agent en la subscripció estiga oberta dissabte, en els períodes en què això no passe, serà de fins a quatre dies hàbils.  
h) En el moment de la sol.licitud de subscripció, l'Institut Valencià de Finances lliurarà als subscriptors una còpia per duplicat de l'imprés de sol.licitud de deute, els quals hauran de presentar una còpia en l'entitat financera per a poder efectuar-hi l'ingrés corresponent a l'import acceptat del deute, el subscriptor es quedarà l'altra còpia com a rebut acreditatiu de la seua petició realitzada de deute de la Generalitat Valenciana.  
El subscriptor rebrà una còpia com a rebut acreditatiu de l'ingrés efectuat, que sols tindrà el caràcter de definitiu i, per tant, s'entendrà subscrit i desemborsat el deute, quan s'haja realitzat, si escau, la comprovació corresponent per part de l'Institut Valencià de Finances, que es durà a terme abans de la data de posada en circulació dels valors de la Generalitat Valenciana.  
L'ingrés que s'ha de realitzar haurà de coincidir amb la quantitat que aparega assenyalada per l'Institut Valencià de Finances en l'imprés de sol.licitud de subscripció.  
i) L'Institut Valencià de Finances facilitarà als subscriptors en cada subhasta un fullet explicatiu amb les condicions de l'emissió de què es tracte (pagarés, bons o obligacions).  
DISPOSICIó DEROGATòRIA  
Són derogades les ordres de 8 de novembre de 1993 i de 2 de febrer de 1994, totes dues de la Conselleria d'Economia i Hisenda.  
DISPOSICIó FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 17 de febrer de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI